b"\n_START_ARTICLE_\nAmmayanayakanur\n_START_PARAGRAPH_\nAmmayanayakanur fou un antic palaiyam (zamindari) de l'\xc3\x8dndia, que sota domini brit\xc3\xa0nic va quedar situat a la taluka de Dindigal, districte de Madura, presid\xc3\xa8ncia de Madras._NEWLINE_Fou famosa per la batalla lliurada all\xc3\xad el 1741 que va decidir la sort de Dindigal que va caure en poder de Chanda Sahib. Tamb\xc3\xa9 va destacar en la incursi\xc3\xb3 de Haydar Ali i fou un dels cinc palaiyams que l'invasor no va poder ocupar, per\xc3\xb2 despr\xc3\xa9s fou confiscat per Tipu Sultan. Quan va passar a mans dels brit\xc3\xa0nics fou restaurat com a palaiyam tributari. Es va construir una estaci\xc3\xb3 de tren a la vila principal Ammayanayakanur."